When I Get Home

«When I Get Home» er en sang skrevet av John Lennon (kreditert Lennon/McCartney) som ble fremført og utgitt av The Beatles 10. juli 1964 på albumet A Hard Day's Night. I USA ble den utgitt 20. juli 1964 på albumet Something New. Videre ble den 6. november 1964 inkludert på EP'n Extracts from the Album A Hard Day's Night.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Inspirasjon, tekstbetydning og arrangement 

Lennon skrev sangen og var inspirert av The Shirelles.Harry, Bill (1992). The Ultimate Beatles Encyclopedia. London: Virgin Books. ISBN 0-86369-681-3 s 689/690 og andre artister fra Motown og amerikask soul.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 Sangens refreng går i A7, mens versene og mellompartiet har C7 som grunnakkord.The Beatles Komplett Tekster og Akkorder. Oslo, Norsk Noteservice ISBN 82-8089-054-8 s. 352/353 Teksten handler om en person som lengter etter å komme hjem og snakke med sin kjæreste eller ektefelle. Det er ikke noe instrumentalparti i «When I Get Home», så sologitarist George Harrison hadde mer oppgaven med å spille et markert rytmemønster over kompet.

 Innspilling 

«When I Get Home» ble innspilt 2. juni 1964 i Abbey Road Studios som var siste innspillingsdag for albumet A Hard Day's Night. Elleve tagninger måtte til før den satt. Lennons stemme er innspilt to ganger. På denne tiden var det knapt plass til firespors marsinen inne i kontrollrommet til studio 2. Derfor ble maskinen plassert ute i gangen utenfor. Ken Scott (17 år gammel på denne innspillingen) hadde oppgaven med å betjene maskinen og hørte bare produsent George Martin si «home» over intercom'en. Derfor slo likegodt Scott av maskinen og gjorde seg klar til å dra hjem, da Martin kom ut i gangen og spurte om hvor det ble av avspillingen av «When I Get Home». Scott innså med en gang han hadde misforstått, og slo på maskinen igjen og lot som ingenting.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 44

The Beatles fremførte aldri «When I Get Home» offentlig i konsert sammenheng.

 Musikere og instrumenter 
John Lennon: rytmegitar, vokal
Paul McCartney: bassgitar, harmonivokal
George Harrison: elektrisk gitar, harmonivokal
Ringo Starr: trommer

 Coverversjon 
Bob Hammer Band – på albumet Beatlejazz! (utgitt 1964)

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1964
Kategori:Britiske sanger